ai4bharat/Pralekha huggingface dataset:
কৃষিমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্যের সুবিধা প্রদান
নয়াদিল্লী, ২২ নভেম্বর, ২০২০
চলতি ২০২০-২১ খরিফ বিপণন মরশুম থেকে সরকার বর্তমানে চালু ন্যূনতম সহায়ক মূল্য অনুযায়ী কৃষকদের কাছ থেকে ন্যূনতম সহায়ক মূল্যে খাদ্যশস্য সংগ্রহ অব্যাহত রেখেছে।
২০২০-২১ খরিফ মরশুমে পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখন্ড, তামিলনাড়ু, চন্ডীগড়, জম্মু ও কাশ্মীর, কেরালা ও গুজরাট, অন্ধ্রপ্রদেশ, ওড়িশা এবং মহারাষ্ট্র থেকে সুষ্ঠুভাবে ধান সংগ্রহ করা হচ্ছে। এই রাজ্য ও কেন্দ্রশাসিত অঞ্চলগুলি থেকে গত ২১ নভেম্বর পর্যন্ত ২ কোটি ৯৭ লক্ষ ৫১ হাজার মেট্রিক টন ধান সংগ্রহ করা হয়েছে, যা গত বছরের খরিফ মরশুমের সময় সংগৃহিত পরিমাণের তুলনায় ১৭.৭৩ শতাংশ বেশি। কেবল পাঞ্জাব থেকেই ২ কোটি ১৭ লক্ষ ৩০ হাজার মেট্রিক টনের বেশি ধান সংগ্রহ করা হয়েছে, যা মোট সংগ্রহের প্রায় ৬৭.৮০ শতাংশ।
ইতিমধ্যেই ন্যূনতম সহায়ক মূল্যে খরিফ বিপণন মরশুম থেকে খাদ্যশস্য সংগ্রহের ফলে প্রায় ২৬ কোটি ১৫ লক্ষ কৃষক লাভবান হয়েছেন। এমনকি ন্যূনতম সহায়ক মূল্য অনুযায়ী তাদের খাদ্যশস্য সংগ্রহ বাবদ ৫৬ হাজার ১৬৮ কোটি ৯৫ লক্ষ টাকা মেটানো হয়েছে।
এছাড়াও বিভিন্ন রাজ্য থেকে পাওয়া প্রস্তাবের ওপর ভিত্তি করে চলতি খরিফ বিপণন মরশুম থেকে ৪৫ লক্ষ ১০ হাজার মেট্রিক টন ডালশস্য ও তৈলবীজ সংগ্রহে অনুমতি দেওয়া হয়েছে। এই ডালশস্য ও তৈলবীজ তামিলনাডু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওড়িশা, রাজস্থান ও অন্ধ্রপ্রদেশ থেকে মূল্য সহায়তা কর্মসূচির আওতায় সংগ্রহ করা হবে। খাদ্যশস্য সংগ্রহের পাশাপাশি অন্ধ্রপ্রদেশ, কর্ণাটক, তামিলনাডু ও কেরালা থেকে ১ লক্ষ ২৩ হাজার মেট্রিক টন কোপরা বা নারকেল
ছিবড়ে সংগ্রহের অনুমতি দেওয়া হয়েছে। অন্যান্য রাজ্য থেকেও প্রস্তাব এলে খাদ্যশস্য, তৈলবীজ ও কোপরা মূল্য সহায়তা কর্মসূচির আওতায় সংগ্রহ করা হবে বলে জানানো হয়েছে।
সরকার নোডাল এজেন্সিগুলির মাধ্যমে ২১শে নভেম্বর পর্যন্ত ৩৬২ কোটি ৪৩ লক্ষ টাকার ন্যূনতম সহায়ক মূল্য বাবদ ৬৮ হাজার ৪৫ মেট্রিক টনের বেশি মুগ, উরাদ, চীনাবাদাম ও সয়াবিন সংগ্রহ করেছে। গত বছরের তুলনায় ডালশস্য ও তৈলবীজ সংগ্রহের পরিমাণ এবার ১.৮২ শতাংশ বেশি। একইভাবে কর্ণাটক ও তামিলনাড়ু থেকে গতকাল পর্যন্ত ৫২ কোটি ৪০ লক্ষ টাকার ন্যূনতম সহায়ক মূল্য বাবদ ৫ হাজার ৮৯ মেট্রিক টন কোপরা সংগ্রহ করা হয়েছে। এরফলে এই দুই রাজ্যের প্রায় ৪ হাজার কৃষক লাভবান হয়েছেন। অন্যান্য রাজ্য থেকেও সংশ্লিষ্ট সরকারি এজেন্সিগুলি খরিফ মরশুমে ডাল ও তৈলবীজ সংগ্রহের জন্য প্রস্তুত রয়েছে। বাজারে এলে এই ডালশস্য ও তৈলবীজ সংগ্রহ করা হবে।
ন্যূনতম সহায়ক মূল্য কর্মসূচির আওতায় পাঞ্জাব, হরিয়ানা, রাজস্থান, মধ্যপ্রদেশ, মহারাষ্ট্র, গুজরাট প্রভৃতি রাজ্য থেকে তুলোবীজ বা কাপাস সংগ্রহ মসৃণ গতিতে এগিয়ে চলেছে। গতকাল পর্যন্ত এই রাজ্যগুলি থেকে ৬ হাজার ৪৪০ কোটি ২৮ লক্ষ টাকার বিনিময়ে ২ কোটি ১০ লক্ষের বেশি বেল সংগ্রহ করা হয়েছে, যারফলে ৪ লক্ষ ১৯ হাজারের বেশি কৃষক লাভবান হয়েছেন।
অর্থমন্ত্রক
ক্ষুদ্র নতুন উদ্যোগগুলির কর ছাড়ের সুবিধার প্রসঙ্গে সিবিডিটি-র স্পষ্টিকরণ
নয়াদিল্লি, ২৩ অগাস্ট, ২০১৯
কেন্দ্রীয় প্রত্যক্ষ কর পর্ষদ নতুন ক্ষুদ্র উদ্যোগগুলির কর ছাড়ের সুবিধার প্রসঙ্গে বিস্তারিত ব্যাখ্যা দিয়েছে। ১৯৬১ সালের আয়কর আইনের ৮০-আইএসি ধারা অনুযায়ী ক্ষুদ্র স্টার্ট-আপগুলি গঠিত হওয়ার সাত বছরের মধ্যে তিন বছরের জন্য সম্পূর্ণ আয়কর ছাড়ের সুযোগ পাবে।
তবে সিবিডিটি আরও জানিয়েছে, এই কর ছাড়ের সুযোগ সব ক্ষুদ্র স্টার্ট-আপের জন্য প্রযোজ্য নয়। শিল্পনীতি এবং প্রসার দপ্তরের  সব শর্তগুলি পূরণের পাশাপাশি আয়কর আইনের ৮০-আইএসি ধারার নিয়ম এক্ষেত্রে বিবেচিত হবে।
সম্প্রতি কিছু সংবাদমাধ্যমে প্রকাশিত খবরে জানানো হয়েছিল, ডিপিআইআইটি-র নিয়ম অনুযায়ী যেসব সংস্হার আয় ১০০ কোটি টাকার মধ্যে, তাঁরা অনেকেই আয়কর দিতে বাধ্য হচ্ছেন। সিবিডিটি এ বিষয়ে বিশদে ব্যাখ্যা দিয়ে জানিয়েছে, ১৯ ফেব্রুয়ারী ডিপিআইআইটি-র বিজ্ঞপ্তি অনুসারে ১৯৬১ সালের আয়কর আইনের ৮০-আইএসি ধারা অনুযায়ী স্টার্ট-আপ সংস্হাগুলির ওপর আয়কর ধার্য করা হচ্ছে। কারণ, ওই আইনের তিন নম্বর অনুচ্ছেদে স্পষ্ট বলা আছে, যেসব সংস্হা কর ছাড়ের ১ এবং ২এ বর্ণিত সবকটি শর্ত পূরণ করতে পারে কেবলমাত্র তারাই কর ছাড়ের সুযোগ পেয়ে থাকে। এক্ষেত্রে আন্তঃমন্ত্রক শংসাপত্র পর্ষদের থেকে ওই সংস্হাকে একটি বিজ্ঞপ্তি নিয়ে আসতে হবে। যেখানে বলা থাকবে- সংশ্লিষ্ট বছরে ওই সংস্হার আয় ২৫ কোটি টাকার মধ্যে রয়েছে।
২০১৬ সালে আর্থিক আইনের ৮০ আইএসি ধারা অনুযায়ী ক্ষুদ্র নতুন উদ্যোগকে উৎসাহ দানের জন্য সরকার সিদ্ধান্ত নিয়েছিল যাদের বার্ষিক লাভের পরিমাণ ২৫ কোটি টাকার মধ্যে কেবল তাঁরাই এই সুযোগ পাবে।
CG/CB/NS
(Visitor Counter : 107
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক ৩০ কোটি কোভিড-১৯ টিকার ডোজ আগাম সরবরাহের জন্য হায়দরাবাদের মেসার্স বায়োলজিক্যাল-ই লিমিটেডের সঙ্গে কথাবার্তা চূড়ান্ত করেছে
নয়াদিল্লি, ৩ জুন, ২০২১
কেন্দ্রীয় স্বাস্থ্য মন্ত্রক কোভিড-১৯ টিকার ৩০ কোটি ডোজ আগাম সরবরাহের জন্য হায়দরাবাদের টিকা উৎপাদক সংস্থা মেসার্স বায়োলজিক্যাল-ই লিমিটেডের সঙ্গে কথাবার্তা চূড়ান্ত করেছে। হায়দরাবাদের ওই সংস্থাটি আগামী আগস্ট থেকে ডিসেম্বর মাস পর্যন্ত এই টিকা উৎপাদন ও সরবরাহ করবে। টিকা সরবরাহের জন্য স্বাস্থ্য মন্ত্রক হায়দরাবাদের সংস্থাটিকে আগাম ১,৫০০ কোটি টাকা মাশুল মেটাবে।
উল্লেখ করা যেতে পারে, বায়োলজিক্যাল-ই লিমিটেডের কোভিড-১৯ টিকার বর্তমানে তৃতীয় পর্যায়ের পরীক্ষা-নিরীক্ষা চলছে। প্রথম ও দ্বিতীয় পর্যায়ে এই টিকার কার্যক্ষমতায় ইতিবাচক পরিণাম পাওয়া গেছে। বায়োজিক্যাল-ই লিমিটেড সংস্থাটির উদ্ভাবিত এই টিকায় আরবিডি প্রোটিনসমৃদ্ধ বিশেষ ধরনের উপাদান রয়েছে। আগামী কয়েক মাসের মধ্যেই এই টিকা হাতে পাওয়া যাবে।
কোভিড-১৯ টিকাকরণ সম্পর্কিত জাতীয় বিশেষজ্ঞ কমিটির পুঙ্খানুপুঙ্খ বিশ্লেষণ ও অনুমোদনের পর স্বাস্থ্য মন্ত্রকের পক্ষ থেকে বায়োলজিক্যাল-ই লিমিটেড সংস্থাকে ৩০ কোটি টিকা সরবরাহের প্রস্তাব দেওয়া হয়।
সম্পূর্ণ দেশীয় পদ্ধতিতে দেশেই টিকার উৎপাদনে উৎসাহিত করতে ভারত সরকারের উদ্যোগের অঙ্গ হিসেবে বায়োলজিক্যাল-ই লিমিটেড সংস্থা সরকারকে টিকার ডোজ সরবরাহের প্রস্তাব দেয়। টিকার ডোজ সরবরাহ খাতেই হায়দরাবাদের সংস্থাটিকে আর্থিক সাহায্য দেওয়া হচ্ছে।
আত্মনির্ভর ভারত কর্মসূচির তৃতীয় পর্যায়ের অঙ্গ হিসেবে কোভিড-১৯ টিকার উৎপাদনের পরিমাণ বাড়াতে ভারত সরকার ‘মিশন কোভিড সুরক্ষা কর্মসূচি’র মাধ্যমে ভারতীয় কোভিড-১৯ টিকা উন্নয়ন মিশন গ্রহণ করেছে। এই মিশনের উদ্দেশ্য হল, সুলভে সমস্ত মানুষকে কোভিড-১৯ টিকাকরণ করা। এমনকি এই মিশনের মাধ্যমে আরও ৫-৬টি কোভিড-১৯ টিকার উদ্ভাবন ও উন্নয়নে সাহায্য করা হচ্ছে। এর মধ্যে কয়েকটি টিকার উদ্ভাবন ও ক্লিনিকাল ট্রায়ালে অনেক অগ্রগতি হয়েছে। সরকারের এই প্রচেষ্টার ফলে না কেবল কোভিড-১৯ টিকা উন্নয়ন ও উদ্ভাবনে গতি সঞ্চারিত হবে, সেইসঙ্গে দেশে কোভিড-১৯ টিকা উদ্ভাবনেও এক অনুকূল বাতাবরণ গড়ে উঠবে। পক্ষান্তরে, টিকা উৎপাদক সংস্থাগুলি আরও উৎসাহিত হবে।
CG/BD/DM
(Visitor Counter : 238
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান ২০১টি সিএনজি প্ল্যান্ট জাতির উদ্দেশে উৎসর্গ করেছেন এবং ঝাঁসিতে পিএনজি সরবরাহের সূচনা করেছেন
নতুন দিল্লি, ৮ জুন, ২০২১
কেন্দ্রীয় পেট্রোলিয়াম ও প্রাকৃতি গ্যাস এবং ইস্পাত মন্ত্রী শ্রী ধর্মেন্দ্র প্রধান আজ জিএআইএল গোষ্ঠীর ২০১টি সিএনজি স্টেশন জাতির উদ্দেশে উৎসর্গ করেছেন । একইসঙ্গে তিনি ঝাঁসিতে পিএনজি সরবরাহ এবং রায়গড়ে গাড়ির জ্বালানি পূরণের জন্য ভ্রাম্যমান জ্বালানি ইউনিটের উদ্বোধন করেছেন ।
অনুষ্ঠানে ভাষণে শ্রী প্রধান বলেন, এপর্যন্ত মেট্রো শহরগুলিতে সিএনজি স্টেশন এবং পাইপবাহিত প্রাকৃতিক গ্যাস সরবরাহ ব্যবস্থাপনা ছিল । সরকার এই ব্যবস্থাপনাগুলিকে সারা দেশের শহর ও শহরতলিতে ছড়িয়ে দেওয়ার প্রয়াস নিয়েছে । তিনি বলেন, প্রধানমন্ত্রী শ্রী নরেন্দ্র মোদী জলবায়ু পরিবর্তন রোধে প্রতিশ্রুতিবদ্ধ । তিনি বিশ্বকে নেতৃত্বে দিয়েছেন বলেও জানান শ্রী প্রধান । কেন্দ্রীয় মন্ত্রী আরও বলেন, খুচরো জ্বালানি বিক্রয় কেন্দ্রে পরিবর্তন নিয়ে আসা হয়েছে । নাগরিকদের জীবনযাত্রার স্বাচ্ছন্দ্য বৃদ্ধিতে প্রধানমন্ত্রী যে উদ্যোগ নিয়েছে, সেকথাও তুলে ধরেন তিনি । পাশাপাশি ভবিষ্যতের দিকে তাকিয়ে যানবাহনের জ্বালানি পূরণের জন্য ভ্রাম্যমান জ্বালানি কেন্দ্রের প্রয়োজনীয়তার কথা তুলে ধরেন তিনি । শ্রী প্রধান বলেন, স্বচ্ছ ও সবুজ জ্বালানির লক্ষ্যে কেন্দ্রীয় সরকার একাধিক প্রয়াস গ্রহণ করেছে । ২০২৫ সালের মধ্যে পেট্রোলে ২০ শতাংশ ইথানল মিশ্রণের লক্ষ্য নেওয়া হয়েছে । বিকল্প পরিবহণ জ্বালানির বিষয়ে চিন্তাভাবনার পাশাপাশি বৈদ্যুতিক গাড়ি, ব্যাটারিচালিত যানবাহনের ক্ষেত্রে সরকার গুরুত্ব দিয়েছে বলেও তিনি জানান ।
CG/SS/RAB
(Visitor Counter : 155
স্বরাষ্ট্র মন্ত্রক
উদ্বাস্তু ব্রু মানুষজনের পুনর্বাসন প্রসঙ্গে
নয়াদিল্লি, ০৭ আগস্ট, ২০১৮
উদ্বাস্তু ব্রু মানুষজনকে তাদের নিজের রাজ্য মিজোরামে পুনর্বাসন দিতে ভারত সরকার, মিজোরাম সরকার, ত্রিপুরা সরকার ও মিজোরাম ব্রু উদ্বাস্তু জনগণ ফোরামের মধ্যে গত ৩ জুলাই একটি চুক্তি স্বাক্ষরিত হয়েছে। ১৯৯৭ থেকে ৫ হাজার ৪০৭টি ব্রু পরিবারের ৩২ হাজার ৮৭৬ জন ব্যক্তি বর্তমানে ত্রিপুরায় অস্হায়ী শিবিরে বসবাস করছেন। এই চুক্তির ফলে অস্হায়ী শিবিরে থাকা ব্রু মানুষজনের নিজের রাজ্য মিজোরামে পুনর্বাসন আগামী ৩০ সেপ্টেম্বরের মধ্যে সম্পন্ন হবে। ব্রু মানুষকে মিজোরামে পুনর্বাসন দিতে ভারত সরকার আর্থিক সহায়তা প্রদান করবে। এই আর্থিক সহায়তার অঙ্গ হিসেবে প্রতিটি পরিবারকে চার লক্ষ টাকা, দু বছর ধরে প্রতিটি পরিবারকে মাসিক পাঁচ হাজার টাকা, প্রতিটি পরিবারকে দেড় লক্ষ টাকার আবাসন সহায়তা, বিনামূল্যে ৬০০ গ্রাম বা ৩০০ গ্রাম রেশন, আসবাবপত্র বা চাদরের জন্য প্রতিটি পরিবারকে সাড়ে তিন হাজার টাকা দেওয়া হবে। লোকসভায় মঙ্গলবার এক প্রশ্নের লিখিত জবাবে একথা জানান স্বরাষ্ট্র প্রতিমন্ত্রী শ্রী কিরেন রিজিজু।
SSS/BD/NS/…
(Visitor Counter : 65
কেন্দ্রীয়মন্ত্রিসভা
দেশ জুড়ে সমবায় আন্দোলনকে শক্তিশালী করে তৃণমূল স্তরে পৌঁছে দেওয়ার উদ্যোগকে কেন্দ্রীয় মন্ত্রিসভার অনুমোদন
নয়াদিল্লি, ১৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে দেশ জুড়ে সমবায় আন্দোলনকে শক্তিশালী করে তৃণমূল স্তরে পৌঁছে দেওয়ার কর্মসূচিকে অনুমোদন দেওয়া হয়েছে।
প্রধানমন্ত্রীর দূরদর্শী নেতৃত্বে এবং স্বরাষ্ট্র ও সমবায় মন্ত্রী শ্রী অমিত শাহের পরামর্শক্রমে দেশের প্রতিটি পঞ্চায়েতে প্রাথমিক কৃষি ঋণদান সমিতি  গড়ে তোলার সিদ্ধান্ত নেওয়া হয়েছে। এই সমিতিগুলি ডেয়ারি, মৎস্যপালন ও পশুপালনের সঙ্গে যুক্ত ব্যক্তিদের সহায়ক হবে। প্রাথমিকভাবে স্থির হয়েছে যে, আগামী ৫ বছরে এ ধরনের ২ লক্ষ সমিতি গড়ে তোলা হবে। উপকূলবর্তী অঞ্চলগুলির পঞ্চায়েত এবং যেসব গ্রামে বড় বড় জলাশয় রয়েছে, সেখানে মৎস্য পালনে সহায়তার জন্য সংশ্লিষ্ট সমিতিগুলি সহায়তা করবে। প্রকল্প বাস্তবায়নে নাবার্ড, ন্যাশনাল ডেয়ারি ডেভেলপমেন্ট বোর্ড এবং ন্যাশনাল ফিশারিজ ডেভেলপমেন্ট বোর্ড – এর সাহায্যে নেওয়া হবে। সম্পূর্ণ সরকারি উদ্যোগে এই প্রকল্প বাস্তবায়নের মূল উদ্দেশ্য হ’ল - কেন্দ্রীয় মৎস্য ও পশুপালন এবং ডেয়ারি মন্ত্রকের বিভিন্ন কর্মসূচি রূপায়ণ।
এর ফলে, সংশ্লিষ্ট সমিতিগুলির সদস্যরা তাঁদের উৎপাদিত পণ্য সামগ্রী বাজারজাত করতে পারবেন। ফলস্বরূপ, তাঁদের আয় বৃদ্ধি হবে। যেসব গ্রামে প্রাথমিক সমবায় সমিতিগুলি সক্রিয় নয়, অথচ তাদের পুনর্গঠনও করা যাচ্ছে না, সেখানে নতুন সমবায় সমিতি গঠন করা হবে। ফলস্বরূপ, গ্রামাঞ্চলে কর্মসংস্থানে সুযোগ সৃষ্টি হবে এবং গ্রামীণ অর্থনীতির বিকাশ ঘটবে। কৃষকরা সংশ্লিষ্ট সমিতিগুলির মাধ্যমে তাঁদের উৎপাদিত পণ্য সরবরাহ-শৃঙ্খলে নিরবচ্ছিন্নভাবে যোগান দিতে পারবেন। স্বরাষ্ট্র ও সমবায় মন্ত্রীর নেতৃত্বে এর জন্য একটি আন্তঃমন্ত্রিগোষ্ঠী গঠন করা হয়েছে। কৃষি ও কৃষক কল্যাণ মন্ত্রী; মৎস্য, পশুপালন ও ডেয়ারি মন্ত্রী ছাড়াও নাবার্ড, এনডিডিবি এবং এনএফডিবি-র প্রধানরাও এই কমিটিতে রয়েছেন। সংশ্লিষ্ট কমিটিগুলি বিভিন্ন প্রকল্প বাস্তবায়নের জন্য জাতীয়, রাজ্য ও জেলাস্তরে পৃথক পৃথক কমিটি গঠনে সাহায্য করবে।
বর্তমানে দেশে ১ লক্ষ ৬০ হাজার পঞ্চায়েতে কোনও পিএসিএস নেই। দেশের প্রায় ২ লক্ষ পঞ্চায়েতে দুগ্ধ সমবায় সমিতিও নেই। দেশ জুড়ে গ্রামীণ অর্থনীতিকে শক্তিশালী করতে তৃণমূল স্তরে সমবায় সমিতিগুলি গুরুত্বপূর্ণ ভূমিকা পালন করতে পারে। তাই, এ ধরনের সমিতির প্রয়োজন উপলব্ধি করে সম্পূর্ণ সরকারি উদ্যোগে যেসব গ্রামে কোনও পিএসিএস নেই, সেখানে এ ধরনের সমবায় সমিতি গড়ার জন্যই কেন্দ্রীয় মন্ত্রিসভার এই সিদ্ধান্ত।
PG/CB/SB
(
বৈদ্যুতিন ও তথ্যপ্রযুক্তি মন্ত্রক
স্বনির্ভতার লক্ষ্যে এবং ‘আত্মনির্ভর ভারত’ গঠনের উদ্দেশ্যে রবি শঙ্কর প্রসাদ ‘স্বদেশী মাইক্রো প্রসেসার চ্যালেঞ্জ’এর সূচনা করেছেন
নয়াদিল্লী, ১৮ আগস্ট, ২০২০
কেন্দ্রীয় আইন, ন্যায় বিচার, টেলি যোগাযোগ ও বৈদ্যুতিন এবং তথ্য প্রযুক্তি মন্ত্রী শ্রী রবি শঙ্কর প্রসাদ আজ দেশে শক্তিশালী স্টার্ট আপ ইকো সিস্টেম গঠন এবং উদ্ভাবন ও গবেষণা ক্ষেত্রকে উৎসাহিত করে তুলতে ‘স্বদেশী মাইক্রো প্রসেসার চ্যালেঞ্জ- #আত্মনির্ভর ভারতের জন্য উদ্ভাবনী সমাধান’ শীর্ষক কর্মসূচির সূচনা করেছেন। বৈদ্যুতিন ও তথ্য প্রযুক্তি মন্ত্রকের মাইক্রো প্রসেসর উন্নয়ন কর্মসূচীর অধীনে ওপেন সোর্স আর্কিটেকচার ব্যবহার করে আইআইটি মাদ্রাজ এবং সেন্টার ফর ডেভেলপমেন্ট অফ অ্যাডভান্স কম্পিউটিং ‘শক্তি’  এবং ভেগা  নামে দুটি মাইক্রো প্রসেসার তৈরি করেছে। ‘#আত্মনির্ভর ভারতের জন্য স্বদেশী মাইক্রো প্রসেসর চ্যালেঞ্জ- উদ্ভাবনী সমাধান’ এর মাধ্যমে বিভিন্ন উদ্ভাবনী সংস্থা, স্টার্ট আপ এবং ছাত্রছাত্রীদের দেশীয় প্রযুক্তি ব্যবহার করে মাইক্রো প্রসেসর তৈরির আহ্বান জানানো হয়েছে।
আত্মনির্ভর ভারত গঠনের পথে এই উদ্যোগের মূল লক্ষ্য হল শুধুমাত্র ভারতের ভবিষ্যতের কৌশলগত এবং শিল্পের চাহিদা পূরণ করায় নয় একইসঙ্গে সুরক্ষা সুনিশ্চিত করা, পুরনো প্রযুক্তির ব্যবহার কমানো এবং আমদানির ওপর নির্ভরতা কমিয়ে স্বনির্ভর হয়ে ওঠা। এই দেশীয় প্রযুক্তিতে তৈরি অত্যাধুনিক প্রসেসারের নক্সা দেশ ও বিদেশের বৈদ্যুতিক ব্যবস্থাপনায় বিশেষভাবে সাহায্য করবে।
‘স্বদেশী মাইক্রো প্রসেসার চ্যালেঞ্জ’ দেশের প্রযুক্তি চালিত উদ্ভাবনী ইকো সিস্টেমে বিশেষভাবে সাহায্য করবে এবং ডিজিটালাইজেশনের পথে বৈদ্যুতিক ও তথ্য প্রযুক্তি মন্ত্রক ধারাবাহিকভাবে যে উদ্যোগ গ্রহণ করেছে তাতেও সহায়তা প্রদান করবে। একইসঙ্গে সকল স্তরের শিক্ষার্থী এবং স্টার্ট আপ সংস্থাগুলির জন্য উন্মুক্ত প্রতিযোগিতার দরজা খুলে দেবে। এতে দেশীয় প্রসেসার উৎপাদক সংস্থাগুলি কেবল লাভবান হবেনা, সামাজিক প্রয়োজনে সমস্যাগুলির সমাধানের পথও খুঁজে বের করতে পারবে। এছাড়াও অদূর ভবিষ্যতে দেশীয় চাহিদা মিটিয়ে বিদেশে এই স্বদেশী প্রসেসার রপ্তানী পরিকাঠামোগত বিকাশে বিশেষভাবে সাহায্য করবে।
বৈদ্যুতিন এবং তথ্য প্রযুক্তি মন্ত্রক প্রতিযোগী ও প্রযুক্তি সংস্থাগুলিকে ইন্টার্নশিপের সুযোগ করে দিয়েছে। দেশের সেরা ইলেক্ট্রনিক সিস্টেম বিশেষজ্ঞদের পরামর্শ প্রদানের পাশাপাশি ইনকিউবেশন সেন্টারগুলিকে আর্থিক সহায়তা প্রদান করা হচ্ছে। হার্ডওয়্যার সংস্থাগুলির বিকাশে স্টার্ট আপ ইনকিউবেটিং চ্যালেঞ্জের বিভিন্ন পর্যায়ে ৪.৩০ কোটি টাকা আর্থিক সহায়তা প্রদান করা হবে।
আজ থেকে শুরু হওয়া এই প্রতিযোগিতাটি চলবে আগামী ১০ মাস ধরে। ২০২১ এর জুনে এই প্রতিযোগিতা শেষ হবে। প্রতিযোগিতায় নাম নথিভুক্ত করা যাবে- https://innovate.mygov.in এই লিঙ্কের মাধ্যমে। ১০০ জন সেমি ফাইনাল প্রতিযোগীর মোট ১ কোটি টাকার আর্থিক পুরস্কার জেতার সুযোগ রয়েছে। ২৫ জন চূড়ান্ত পর্যায়ের প্রতিযোগী ১ কোটি টাকা পুরস্কার জিততে পারেন। ফাইনালে প্রবেশ করা প্রথম ১০টি দল ১২ মাসের জন্য ইনকিউবেশন সহায়তায় মোট ২.৩০ কোটি টাকা আর্থিক সাহায্য পাবে। সমস্ত প্রতিযোগীদের স্বদেশী প্রসেসার উদ্ভাবনী ক্ষেত্রে নিজস্ব প্রতিভা বিকাশের সুযোগ রয়েছে। তাদের এই উদ্ভাবন সাধারণ মানুষের কাছে তুলে ধরা হবে এবং সরাসরি বাজারে নিয়ে আসা হবে।
(CG/SS/NS
রেলমন্ত্রক
ভারতীয় রেল ৩০টি স্পেশাল রাজধানী শ্রেণীর এবং ২০০টি স্পেশাল মেল এক্সপ্রেস ট্রেনের নীতি-নির্দেশিকা সংশোধন করেছে
নয়াদিল্লি, ২৮ মে, ২০২০
ভারতীয় রেল গত ১২ই মে থেকে চালু হওয়া ৩০টি স্পেশাল রাজধানী শ্রেণীর ট্রেন আগামী পয়লা জুন থেকে চালু হতে চলা ২০০টি স্পেশাল মেল এক্সপ্রেস ট্রেনের জন্য নীতি-নির্দেশিকায় সংশোধন করেছে। মন্ত্রকের পক্ষ থেকে সিদ্ধান্ত নেওয়া হয়েছে, সমস্ত স্পেশাল ট্রেনগুলির আগাম রিজার্ভেশনের বর্তমান মেয়াদ ৩০ দিন থেকে বাড়িয়ে ১২০ দিন করা হবে। এমনকি, এই ট্রেনগুলিতে পার্সেল ও লাগেজ বুকিং-এও অনুমতি দেওয়া হয়েছে।
সংশোধিত এই নীতি-নির্দেশিকাগুলি আগামী ৩১শে মে টিকিট বুকিং শুরু হওয়ার সময় সকাল ৮টা থেকেই কার্যকর হচ্ছে।
তবে, কারেন্ট বুকিং, তৎকাল কোটা প্রভৃতি ক্ষেত্রে নীতি-নির্দেশিকা আগের মতোই অপরিবর্তিত থাকছে। ভারতীয় রেলের ওয়েবসাইটে বিস্তারিত নীতি-নির্দেশিকা দেওয়া রয়েছে।
(CG/BD/SB
কয়লামন্ত্রক
কোল ইন্ডিয়ার সহযোগী সংস্থা ওয়েস্টার্ন কোলফিল্ডস তিনটি নতুন কয়লা খনি চালু করেছে
নয়াদিল্লি, ৬ জুন, ২০২০
কোল ইন্ডিয়ার সহযোগী সংস্থা ওয়েস্টার্ন কোলফিল্ডস লিমিটেড  আজ মহারাষ্ট্র এবং মধ্যপ্রদেশে তিনটি নতুন কয়লা খনি চালু করেছে। এই কয়লা খনিগুলির বার্ষিক উৎপাদন ক্ষমতা ২.৯ মিলিয়ন টন। এই তিনটি কয়লা খনি প্রকল্পে ডব্লিউসিএল মোট ৮৪৯ কোটি টাকা ব্যয় করবে। এখান থেকে প্রত্যক্ষভাবে ৬৪৭ জনের কর্মসংস্থান হবে। কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি, কেন্দ্রীয় কয়লা ও খনি মন্ত্রী শ্রী প্রহ্লাদ যোশী ভিডিও কনফারেন্সের মাধ্যমে এই খনিগুলির উদ্বোধন করেন। উপস্থিত ছিলেন মধ্যপ্রদেশের মুখ্যমন্ত্রী শ্রী শিবরাজ সিং চৌহান এবং মহারাষ্টের মুখ্যমন্ত্রী শ্রী উদ্ধব ঠাকরে।
ডব্লিউসিএল ২০২৩-২৪ আর্থিক বছরে এই কয়লা খনিগুলি থেকে ৭৫ মিলিয়ন টন কয়লা উৎপাদনের লক্ষ্যমাত্রা নিয়েছে। কেন্দ্রীয় কয়লা ও খনি মন্ত্রী শ্রী প্রহ্লাদ যোশী জানান, এই কয়লা খনি চালু হওয়ার ফলে কয়লা উৎপাদনের ক্ষেত্রে এক নতুন মাইলফলকে পৌঁছনো সম্ভব হবে। ২০২৩-২৪ অর্থবর্ষে ভারত ১ বিলিয়ন টন কয়লা উৎপাদনের যে লক্ষ্যমাত্রা নিয়েছে, তা পূরণে সহায়তা করবে।
ডব্লিউসিএল যে তিনটি কয়লা খনি খুলেছে সেগুলি হল -
 মহারাষ্ট্রের নাগপুর অঞ্চলে আদাসা খনি;
 কানহা অঞ্চলে সারদা ভূগর্ভস্থ খনি;
 মধ্যপ্রদেশের পঞ্চ অঞ্চলে ধানকাস ভূগর্ভস্থ খনি।
আদাসা খনি থেকে বছরে ১.৫ মিলিয়ন টন এবং সারদা ও ধানকাস খনি থেকে বছরে ০.৪ মিলিয়ন টন কয়লা উৎপাদন করা হবে।
এদিন ডব্লিউসিএল খনির কাজগুলি পর্যবেক্ষণের জন্য ‘ডব্লিউসিএলআই’ নামে একটি নজরদারি ব্যবস্থাপনা চালু করেছে। একইসঙ্গে, কর্মচারী এবং সংশ্লিষ্ট সকল পক্ষের সঙ্গে যোগাযোগ রক্ষা করার জন্য ‘সম্ভাদ’ নামে একটি অ্যাপ চালু করেছে। ডব্লিউসিএলআই এই নজরদারি ব্যবস্থাপনার মাধ্যমে ২৪ ঘন্টাই সংস্থার ১৫টি বড় খনির কাজ পর্যবেক্ষণ করবে। একইসঙ্গে, কয়লা মজুত, পার্শ্ববর্তী অঞ্চলে কয়লার প্রাপ্ততা নিরীক্ষণ, রেকে কয়লা তোলার মতো বিষয়গুলিও সুনিশ্চিত করা সম্ভব হবে।
‘সম্ভাদ’ কর্মচারী ও সংশ্লিষ্ট সকল পক্ষের জন্য একটি মোবাইল এবং ডেস্কটপ অ্যাপ্লিকেশন। এখানে পরামর্শ, প্রতিক্রিয়া এবং অভিজ্ঞতা ভাগ করে নেওয়া যাবে। ভার্চ্যুয়াল এই প্ল্যাটফর্মে বিভিন্ন প্রশ্নের উত্তর এবং প্রতিক্রিয়াও জানানো যাবে।
কেন্দ্রীয় কয়লা ও খনি মন্ত্রী জানান, মধ্যপ্রদেশ সরকারের কোভিড-১৯ মহামারীর বিরুদ্ধে লড়াই জোরদার করে তুলতে কেন্দ্রীয় সরকার যথাযথ আর্থিক সহায়তা প্রদান করেছে। এর পাশাপাশি, কোল ইন্ডিয়াও মধ্যপ্রদেশ সরকারকে ২০ কোটি টাকা সহায়তা দেবে।
ডব্লিউসিএল চলতি অর্থ বছরে লক্ষ্যমাত্রা অর্জনের জন্য ‘মিশন ১০০ দিন’ নামে একটি কর্মসূচি চালু করেছে। এই কর্মসূচিটি সংস্থাকে মধ্য ও দীর্ঘমেয়াদি লক্ষ্য অর্জনে সহায়তা করবে।
শ্রী যোশী জানান, ডব্লিউসিএল ২০২৩-২৪ সালের মধ্যে মহারাষ্ট্রে ১৪টি এবং মধ্যপ্রদেশে ছয়টি কয়লা খনি চালু করার বিষয়ে পরিকল্পনা গ্রহণ করেছে। এরই অঙ্গ হিসেবে এই তিনটি কয়লা খনি খোলা হয়েছে। তিনি বলেন, ডব্লিউসিএল এক প্রকল্পগুলিতে মোট ১২,৭৫৩ কোটি টাকা মূলধন ব্যয় করবে। এখান থেকে ১৪ হাজারেরও বেশি মানুষের প্রত্যক্ষ কর্মসংস্থান হবে বলেও কেন্দ্রীয় মন্ত্রী জানান।
ডব্লিউসিএল ইতিমধ্যেই ২০টি নতুন এবং বিগত ছয় বছরে একাধিক প্রকল্প সম্প্রসারণের কাজ করেছে। এক্ষেত্রে ৫,৩০০ কোটি টাকা ব্যয় বরাদ্দ করেছে। এই প্রকল্পগুলির কাজ যেখানে হয়েছে সেখানকার ৫,২৫০ জন ক্ষতিগ্রস্ত জমিদাতাদের সরাসরি কর্মসংস্থানের ব্যবস্থা করা হয়েছে।
২০১৯-২০ অর্থবর্ষে ডব্লিউসিএল মোট ৫৭.৬৪ মিলিয়ন টন কয়লা উৎপাদন করেছে যা গত অর্থবর্ষের তুলনায় ৮ শতাংশ বেশি।
(CG/SS/DM
অর্থমন্ত্রক
শ্রী জেপিএস চাওলা নতুন কন্ট্রোলার জেনারেল অফ অ্যাকাউন্টস-এর দায়িত্ব গ্রহণ করলেন
নয়াদিল্লি, ১৬ অক্টোবর, ২০১৯
শ্রী জেপিএস চাওলা আজ কেন্দ্রীয় অর্থ মন্ত্রকের ব্যয় নির্বাহী দপ্তরের নতুন কন্ট্রোলার জেনারেল অফ অ্যাকাউন্টস-এর দায়িত্বভার গ্রহণ করেছেন।
১৯৮৫ ব্যাচের ভারতীয় সিভিল অ্যাকাউন্টস সার্ভিসের আধিকারিক শ্রী চাওলার এই নতুন পদের দায়িত্ব অবশ্য গত পয়লা সেপ্টেম্বর থেকে বিবেচিত হবে। তিনি দিল্লি কলেজ অফ ইঞ্জিনিয়ারিং থেকে মেকানিক্যাল ইঞ্জিনিয়ারিং-এ স্নাতক হওয়ার পর রাষ্ট্রায়ত্ত সংস্থা ইঞ্জিনিয়ার্স ইন্ডিয়া লিমিটেড -এ কর্মরত ছিলেন। এরপর সিভিল সার্ভিসে যোগদানের পর বিগত ৩৪ বছরে তিনি প্রসার ভারতী, নগরোন্নয়ন মন্ত্রক, অসামরিক বিমান চলাচল, পর্যটন, কৃষি সহ বহু মন্ত্রকের গুরুত্বপূর্ণ দায়িত্ব সামলেছেন। তিনি দিল্লি উন্নয়ন কর্তৃপক্ষ, ডিডিএ-তে ডেপুটেশনে থাকার সময় ইন্দ্রপ্রস্থ পাওয়ার জেনারেশন কোম্পানি লিমিটেড এবং প্রগতি পাওয়ার লিমিটেডের ডিরেক্টর  পদে আসীন ছিলেন।
কন্ট্রোলার জেনারেল অফ অ্যাকাউন্টস-এর দায়িত্ব গ্রহণের আগে শ্রী চাওলা কেন্দ্রীয় অপ্রত্যক্ষ কর এবং শুল্ক পর্ষদের প্রিন্সিপাল চিফ সেক্রেটারি অফ অ্যাকাউন্টস-এর দায়িত্ব সামলেছেন। সেই সময় তিনি জিএসটি চালুর আগে জিএসটি নেটওয়ার্কের পদ্ধতি এবং তা বাস্তবায়নের প্রক্রিয়া নিয়ে কাজ করেছেন।
CG/CB/DM
(Visitor Counter : 58
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৩০শে অক্টোবর, ২০২১
দেশজুড়ে টিকাকরণ অভিযানে এ পর্যন্ত ১০৫ কোটি ৪৩ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৪,৩১৩ জন ।
বর্তমানে কোভিড মুক্ত হওয়ার হার ৯৮.১৯%।
গত চব্বিশ ঘন্টায় আরোগ্য লাভ করেছেন ১৩হাজার ৫শো ৪৩জন।
সারা দেশে এ পর্যন্ত মোট সুস্থ হয়েছেন ৩ কোটি ৩৬ লক্ষ ৪১হাজার ১৭৫ জন।
মোট সংক্রমিতের ১%র কম, মাত্র ০.৪৭ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৬১ হাজার ৫শো ৫৫ জন।
সাপ্তাহিক সংক্রমিতের হার ৩৬ দিন ধরে ২ শতাংশের নিচে রয়েছে, বর্তমানে ১.১৮%।
দৈনিক সংক্রমিতের হার গত ২৬ দিন ধরে ২ শতাংশের কম, আজ এই হার ১.২২%।
মোট নমুনা পরীক্ষা হয়েছে ৬০কোটি ৭০লক্ষ।
CG/CB/NS
(Visitor Counter : 105
প্রধানমন্ত্রীরদপ্তর
সোনা জেতায় হিমা দাসকে অভিনন্দন জানালেন প্রধানমন্ত্রী
নয়াদিল্লি, ১৩ জুলাই, ২০১৮
অনূর্দ্ধ ২০ বিশ্ব অ্যাথলেটিক্স চ্যাম্পিয়নশিপে অসমের হিমা দাস সোনা জেতায় অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক বার্তায় তিনি বলেছেন, অনূর্দ্ধ ২০ বিশ্ব অ্যাথলেটিক্স চ্যাম্পিয়নশিপে ৪০০ মিটারে ঐতিহাসিক সোনা জেতায় ভারত অ্যাথলিট হিমা দাসকে নিয়ে গর্বিত এবং আনন্দিত। তাঁকে অভিনন্দন। এই জয় আগামী বছরগুলিতে নবীন অ্যাথলিটদের যথার্থই উদ্বুদ্ধ করবে।
SSS/NS/…
(Visitor Counter : 37
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৫ কোটি ৭১ লক্ষের বেশি টিকার ডোজ রয়েছে
নতুন দিল্লি, ২৮ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৫ কোটি ৭১ লক্ষ ৬৪ হাজার ৭৭৫টি টিকার ডোজ হাতে রয়েছে।
CG/BD/AS/
(Visitor Counter : 53
প্রধানমন্ত্রীরদপ্তর
প্রধানমন্ত্রী ৬ই ফেব্রুয়ারী গুজরাট হাইকোর্টের হিরক জয়ন্তী উপলক্ষ্যে আয়োজিত অনুষ্ঠানে ভাষণ দেবেন
নতুন দিল্লি, ৪ঠা ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী, ভিডিও কনফারেন্সের মাধ্যমে ৬ই ফেব্রুয়ারী গুজরাট হাইকোর্টের হিরক জয়ন্তী অনুষ্ঠানে বক্তব্য রাখবেন। তিনি এই অনুষ্ঠানে আদালতের ৬০ বছর পূর্তি উপলক্ষ্যে একটি স্মারক ডাকটিকিট প্রকাশ করবেন।
কেন্দ্রীয় আইন ও বিচার মন্ত্রী, সুপ্রীমকোর্ট ও হাইকোর্টের বিচারপতিরা, গুজরাটের মুখ্যমন্ত্রী এবং গুজরাটের আইনজগতের ব্যক্তিত্বরা এই অনুষ্ঠানে উপস্থিত থাকবেন।
প্রধানমন্ত্রীরদপ্তর
অন্ধপ্রদেশের নেল্লোর জনসভায় দুর্ঘটনায় জীবন হানিতে শোক প্রকাশ প্রধানমন্ত্রীর
নয়াদিল্লি, ২৯ ডিসেম্বর ২০২২
প্রধানমন্ত্রী শ্রী নরেন্দ্র মোদি অন্ধপ্রদেশের নেল্লোর জেলার জনসভায় দুর্ঘটনায় জীবনহানিতে গভীর শোক প্রকাশ করেছেন।
প্রধানমন্ত্রীর জাতীয় ত্রাণ তহবিল  থেকে শ্রী মোদী, দূর্ঘটনায় নিহতদের নিকটাত্মীয়ের জন্য এককালীন দু'লক্ষ টাকা ও আহতদের ৫০ হাজার টাকা অর্থসাহায্য দেবার কথা ঘোষণা করেছেন।
প্রধানমন্ত্রীর দপ্তর থেকে এক টুইটে জানানো হয়েছে ;
"অন্ধপ্রদেশের নেল্লোর-এ জনসভায় দুর্ঘটনায় আমি মর্মাহত। শোকসন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি। নিহতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা ও আহতদের ৫০ হাজার টাকা সাহায্য দেওয়া হবে। @narendramodi"
PG/PM/NS
(
বিজ্ঞানওপ্রযুক্তিমন্ত্রক
নদী বাঁধ তীরবর্তী সেনসর ভিত্তিক সেচ ব্যবস্থা ব্যবহারে জলের অপচয় রক্ষা পাবে এবং কৃষকদের আয় বৃদ্ধি করবে
নতুন দিল্লি, ১৩ এপ্রিল, ২০২২
নদী বাঁধ তীরবর্তী সেনসর ভিত্তিক সেচ ব্যবস্থা ব্যবহারে জলের অপচয় রক্ষা পাবে এবং কৃষকদের আয় বৃদ্ধি করবে । গোয়ার করতালিমে নাভেলিন ও নাওটা হ্রদের কাছে সাল নদীতে ওয়েব/মোবাইল অ্যাপ ইনস্টল করার মাধ্যমে একটি সেনসর ভিত্তিক সেচ ব্যবস্থা ব্যবহার করে জলের অপচয় রোধ করা সম্ভব হয়েছে ।এমনকি দূর থেকেই কৃষকদের সেচের কাজ নিরীক্ষণের কাজ সহজ হয়ে উঠেছে । আর্দ্রতার স্তরের ওপর ভিত্তি করে এই সেনসর কাজ করবে । জলের মোটরটি কেবলমাত্র তখনই চালু হবে যখন জলের প্রকৃত প্রয়োজন হবে । আর্দ্রতার স্তর সর্বাধিক পর্যায়ে পৌঁছে গেলে এটি জল সরবরাহ বন্ধ করে দেবে । এতে জলের অপচয় রোধ করবে এবং মাটির গুণমান বজায় রাখবে । কৃষকদের পরিশ্রম হ্রাস পবে পাশাপাশি আর্থিকভাবেও লাভবান হবেন তারা । গোয়ার ন্যাশনাল ইনস্টিটিউট অফ টেকনোলজির সহযোগিতায় দ্য এনার্জি অ্যান্ড রিসোর্সেস ইনস্টিটিউট এই সেচ ব্যবস্থাপনার চালু করেছে । এই কাজে কেন্দ্রীয় সরকারের বিজ্ঞান ও প্রযুক্তি দফতর সাহায্য করেছে । নদীর বাঁধ তীরবর্তী এই সেনসর নিয়ন্ত্রিত সেচ ব্যবস্থা কৃষকদের কাছে বিশুদ্ধ জল পৌঁছে দিচ্ছে । আপাতত এই প্রকল্পটি পরীক্ষামূলক ভাবে চালু করা হয়েছে । এর জন্য কৃষকদের প্রশিক্ষণের আয়োজন করা হয় ।
CG/SS/RAB
(Visitor Counter : 100
রাষ্ট্রপতিরসচিবালয়
শ্রী প্রণব মুখোপাধ্যায়ের জন্মদিনে রাষ্ট্রপতির শ্রদ্ধা নিবেদন
নতুনদিল্লি, ১১ই ডিসেম্বর, ২০২১
রাষ্ট্রপতি শ্রী রামনাথ কোভিন্দ আজ ১১ই ডিসেম্বর প্রাক্তন রাষ্ট্রপতি শ্রী প্রণব মুখোপাধ্যায়কে তাঁর জন্মদিনে শ্রদ্ধা জানিয়েছেন। উত্তরাখন্ডে রাজ ভবনে শ্রী মুখোপাধ্যায়ের প্রতিকৃতিতে তিনি পুষ্পার্ঘ নিবেদন করেন।
CG/CB/SFS
(Visitor Counter : 88
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২০ মে, ২০২২
দেশ জুড়ে টিকাকরণ অভিযানে এ পর্যন্ত ১৯১ কোটি ৯৬ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৫ হাজার ৪৪।
সুস্পষ্টভাবে করোনায় আক্রান্তের হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৫ শতাংশ।
গত ২৪ ঘণ্টায় সুস্থ হয়েছেন ২ হাজার ৬১৪ জন। মোট সুস্থতার সংখ্যা বেড়ে ৪ কোটি ২৫ লক্ষ ৯২ হাজার ৪৫৫।
সারা দেশে গত ২৪ ঘণ্টায় নতুন করে আক্রান্ত ২ হাজার ২৫৯ জন।
দৈনিক-ভিত্তিতে আক্রান্তের হার ০.৫০ শতাংশ।
সাপ্তাহিক-ভিত্তিতে আক্রান্তের হার ০.৫৩ শতাংশ।
এখনও পর্যন্ত নমুনা পরীক্ষা হয়েছে ৮৪ কোটি ৫৮ লক্ষ; গত ২৪ ঘণ্টায় ৪ লক্ষ ৫১ হাজার ১৭৯টি নমুনা পরীক্ষা হয়েছে।
CG/BD/SB
(Visitor Counter : 85